En l'actualidat y dende fa bells anyos, i ha un movimiento de recuperación de cans de chira con os rasgos fisicos que presentaban os antigos cans d'aturar de o Pirineu aragonés, que iban pastors en as rutas transuants anyals con a val d'Ebro. As asociacions y entidatz relacionadas con iste prochecto han proposau un estereotipo racial con o qual se selecciona os animals reproductors, y han baptizau a la raza como Can de Chira, tot emplegando a denominación tradicional que en aragonés tiene iste oficio canino ta una raza concreta. A raza d'o can de chira altoaragonés encara no ye reconoixida por organismos de referencia internacionals, como a FCI, principalment por os pocos exemplars puros que se'n tiene rechistraus, y l'altro grau de tremescluz chenetico que tienen a mayoría d'os cans d'aturar que huei viven en o Pirineu.